
Domnilor elevi, 


Prin deosebita amabilitate a d-lui Colonel Mano- 
lescu Mladian, comandantul d-voastră, care pă- 
truns de nevoile culturale ale şcoalei moderne, a 
făcut apel la luminile neamului nostru pentru ca 
să vă lumineze—m'am simțit foarte onorat, eu un 
modest cercetător, să primesc invitațiunea de a 
ține conferința de azi; îi mulțumesc înaintea d-v. 
pentru această delicată atențiune Si pentru această 
deosebită cinste ce mi-a făcut, 

Subiectul, despre care am să vă întreţin, este: 
„Palatele domneşti, în special cele brâncovenești“ ; 
este un subiect de arheologie şi de artă națională 
în acelaş timp; un subiect ce depinde de acea dis- 
ciplină ştiinţifică, care se ocupă cu o parte din 
trecutul nostru, cu monumentele, în care s'a des- 
făşurat vieața strămoșilor noştrii. Vom face o ex- 
cursiune pe timpul de acum 200 de ani, pe vremea 
când trăia Constantin Brâncoveanul, şi vom vizită 
toate casele. lui, în care sa desfăşurat bogata lui 
vieatä de Voevod. 

Va fi o excursiune cam grea, prin faptul că d-v. 
sunteți obişnuiţi, prin felul d-voastră de vieaţă, 
a trăi mai mult vieata actuală; pentru ca să inte- 
legi, însă, ceva din trecut, trebuie să te desbraci de 
personalitatea actuală, să te afunzi cât mai mult 
în trecut, să judeci şi să simţi potrivit epocii în 
care te-ai scoborit, pentru ca să poţi privi subiec- 

tul cu obiectivitate. Aceasta mă face să cred că 
am să fiu cam greoi, eu conducătorul d-v., în a- 
ceastă excursiune, pe care o vom face împreună. 

Domnilor, trecutul nu e o vorbă goală, o bana- 
litate fără nici un sens, în mijlocul problemelor 
ce ne impune epoca în care trăim; este experiența 
si vieaţa istorică, pe care au dus-o strămoșii si pä- 
rinții noştrii până în pragul timpurilor în cari 
trăim. Vechile teorii ale filosofilor, ce au preparat 
marea revoluţie franceză, distrugătoare a tot ce 
formează tradiție, în civilizația omenească,—prin 
care se afirmau că societățile omenești se fac şt se 
pot desface prin mijlocirea unui anumit contract 
social, însăşi revoluţia le-a dovedit de false: noi 
astăzi sântem ca popor, aşa cum sântem, nu grație 
întâmplării, sau unui eveniment neprevăzut, sau 
unei învoieli, ci sântem rezultatul elaborării incon- 
ştiente a acestui trecut, care formează trecutul 
nostru naţional. Popoarele, care sunt pătrunse mai 
mult de acest trecut naţional, acelea au o conştiinţă 
națională mai desvoltată, acelea îşi au mai bine 
fixate ţintele către care tind; iar acele popoare, 
care nu au conştiinţa şi mândria trecutului lor, 
care nu sânt destul de convinse de rolul trecu- 
tului în desvoltarea neamului, acelea sunt supuse 
peirii. 

Cele mai tari naţiuni ale Europei de azi, sânt 
acelea în care conștiința trecutului e mai desvoltată. 
Să luăm de pildă Anglia, această forță continen- 
tală, ce-şi păstrează până azi costumele, cortegiile 
istorice, castelele si să nu amintim decât de un 
lucru de mimic, care caracterizează foarte mult 
cultura lor: sacul cu lână pe care stă preşedintele 
Camerii Lorzilor, drept pernă, pentru a simboliză 
vremurile când Anglia nu trecuse încă dela sta- 
rea când creşterea vitelor eră singura SR la 
starea industrială şi comercială de aștăzi. Dar Ger- 
mania, cu vieața ei istorică aşă de desvoltată, cu 
oraşe neatinse în vechimea lor, ca Nuirenbergul ? 

Dar ce să vorbim mai mult? Iată, vecinii de 
peste Dunăre: Bulgarii—pentru ca să avem o ches- 
Dune de actualitate. Ce face forța poporului bul- 
gar? Credeţi că încăpăţânarea, visuri nebunești 

imperialiste? Nu; ci un ideal national, un ideal 
extras din trecutul lor urmărit de sute de ani. E 
idealul lui Simion, Țarul Bulgarilor, din începutul 
veacului al X-lea, care ce] dintâi, arătând supu- 
şilor sài babari drumul Constanţinopolei, a căutat 
să suplinească în Bizanţ, stăpânirea bizantină, cu- 
cerind Constantinopolul. 'Țreizeci de ani din dom- 
nia lui au tost un şir necontenit de încercări 
pentru a pune mână dë Constantinopole, după ce 
luase. Adrianopolul. Ràsboiul actual nu e decät 
încercarea de înfăptuire a aceluiaş ideal, pe care 
Bulgarii îl urmăresc cu cea mai mare stăruință. 
El trebuia să se întâmple, în mod legic, din anul 
când Bulgarii, anexând Rumelia şi proclamând in- 
ctependența, au proclamat pe Principele lar Tor al 
Bulgarilor. Prin consecințele sale, luarea acestui 
tilu, trebuia să fie cel mai mare evenimenl al 
istorii lor conlimporanc. 

Luarea aceslui titlu de Jar, pe care îl purlascră 
odinioară Tac bulgari, însemnează, că se repune 
în vieala Bulgarilor de azi reluarea vechilor ideale 
naţionale. Precum ştiţi, cuvântul Țar e un cuvânt 
slavonesc, derivat din latinescul Caesar, care a Tost 
primit de omenire cu înțelesul de Impărat în a- 
minterea lui Cesar, adoplându-se acest titlu se 
tinde a se înlocui Impăratul de azi: Sultanul, care 
la rândul lui înlocuise pe Impăraţii bizantini, suc- 
cesorii lui Coustantin cel mare, fundatorul Gon- 
stantinopolei sau Romei nouă,—şi se caută a se re- 
constitui imperiul lui Constantin cel Mare pe 
seama Ţarului Bulgarilor Si mai înainte de a se 
izbi de linia de rezistenţă dela Ceatalgea, d-voastră 
aţi auzit, de sigur, de proiectele Bulgarilor de a 
adoptă pentru Țarul lor, un nou nume, Simeon, 
pentru ca, intrând în Constantinopole, ca un al 
doilea Simeon, sà înfigă crucea de aur pe catedrala 
Sit. Sofii, în locul semilunei turcești. Nu este de 

risos, de asemenea, de a insisţă asupra faptului că 

ulgarii şi-au ales ca loc de încoronare a Țarului 
lor: Târnova, vechea capitală a celui de al doilea. 
Imperiu bulgar, şi că ţoată ceremonia şa săvârşit 
pe ruinele palatului vechilor fari' bulgari, afir- 
mându-se, astfel, mândria şi nevoia de a pune în 
legătură evenimentele de azi, cu cele din trecut. 

Domnilor, nu e o scădere pentru noi, in a spune 
că visul acesta urmărit de Bulgari este grandios 
de frumos, şi când este aşa de frumos nu ne miră 
deloc toate sforțările pe cari ei le fac, şi toate pier- 
derile pe cari ei le suferă, pentru că aceste sacri- 
ficii, se fac pentru realizarea unui ideal naţional 
urmărit de sute de ani—şi sprijinit pe trecutul 
naţional. 

Domnilor, să avem sinceritatea. să mărturisim, că 
din acest punct de vedere al culturii trecutului, 
sântem—cu toate exemplele venite de Sus—cu mult 
mai slabi. Grija pentru monumentele noastre isto- 
rice, în care se traduce trecutul nostru, nu există 
până mai acum câţiva ani, cea mai mare parte 
din monumeniele noasire istorice, zăceau în cea 
mai completă mizerie şi erau sau transformate sau 
dărâmate. 

Palatul lui Ştefan cel Mare dela Hârlău, făcut 
din blocuri de pieatră, se păstră până încă acum 
câteva decenii în toată măreţia lui. Ei bine, Fi- 
măria de acolo a permis dărâmarea treptată a lui; 
piatra vânzându-se la licitaţie; a fost cumpărată 
de evrei pentru a-şi face casele lor. Acelaş lucru 
sa întâmplat la Târgovişte; palatul unde a şezut 
un Mihai Viteazul, un Matei Basarab, un Brânco- 
veanu, a fost risipit încetul cu încetul, iar prin 
încăperile lui, care încă, se mai păstrează, s'au făcut 
locuinţe de porci sau grajduri. La Potlogi, palatul 
lui Brâncoveanu, sau dărâmat 200 de metri din 
zidurile înconjurătoare, acum cinci ani; acum doi 
ani am surprins dărâmându-se ziduri interioare, 
cu toată intervenţia Comisiei Monumentelor Isto- 
rice; dărâmarea se făceă pentru meschinul folos 
de a câştigă o cărămidă arendaşul, iar alta dărâ- 
mătorul. Ei bine, lucrul acesta, denotă o completă 
dezinteresare a cetățeanului Român, pentru monu- 
mentele sale istorice şi pentru trecutul său, ceeace 
este foarte îngrijitor dacă va continua. Este destul 
a vă spune, că în plin Bucureşti, unde avem un 
frumos trecut istoric, legat de clădirile de pe dealul 
Mitropoliei, ridicată ca şi palatul mitropolitan de 
Constantin Șerban Cârnul, urmașul lui Matei Ba- 
sarab, acest singur monument istoric ce mai avem 

Fig. 4. — Palatul Mogoşoaia. Vederea foişorului dinspre curte. 

în București, de care se leagă atâtea, amiintiri ale tre- 
cutului nostru, a fost vorba să fie dărâmat și 
transformat, după planurile făcute de un d arhi- 
tect. Din fericire, opinia publică, azi mai luminată, 
nu va permite comiterea unui asemenea sacrilegiu ; 
în orice caz, însă, chestiunea a Post discutată, există 
planurile, o machetă a acestor proiscte e expusă în 
incinta Adunării Deputaţilor, dar o înlăturare a 
acestui proiect de sacrilegiu, nu a fost încă între- 
prinsă. 

Cu asemenea sentimente, asupra monumentelor 
noastre, veţi înţelege bine în ce stare se află şi pa- 
latele de care vă v6i vorbi. Trecând, aşa dar, la 
palatele noastre, cel mai vechiu e acel dela, Curtea 
de Argeş, unde ştiţi că a fost prima capitală a 
Ţării, care palat este zidit de Radul Vodă, tatăl 
lui Mircea cel Bătrân. Se păstrează într'un hal 
făr de hal N'a rămas în picioare decât o frumoasă 
biserică.— Biserica Domnească de azi—care odini- 
oară servia de paraclis palatului, şi care sa păs- 
trat numai graţie faptului, că poporul nostru este 
oarecum religios. Dar din zidurile palatului n'a ră- 
mas decât un zid înconjurător, cu o poartă 
şi cu două turnuri care o flancau; în colo nimic. 
Dela Curtea de Argeș, capitala Ţării a fost mu- 
tată, de Mircea cel Bătrân, pe la începutul veacu- 
lui al XV-lea la Târgovişte, unde sa clădit un 
palat domnesc, care azi nu mai există. Actualele 
ruine de palat domnesc au fost ridicate de Petru 
Cercel, fratele lui Mihai Viteazul, cu o biserică 
alături, ce servia de paraclis, şi un turn de obser- 
vaţie pentru cetatea Târgoviște, vestitul turn Chin- 
dia. Dela Mircea Ciobanul, prin mijlc cul veacului 
al XV-lea. Domnii obișnuiau să rezideze si în Bucu- 
reşti, în palatul domnesc, ridicat de acest Domn, 
lângă Biserica Curtea Vechie, ce servia de paraclis 
palatului. Din întreaga curte a rămas numai para- 
clisul, biserica care sub tencuelile adăogate pos- 
terior, păstrează toată vechia înfăţişare. Către 
finele veacului al XVIII-lea, Ipsilante isi ridicase 
un nou palat, pe locul Arsenalului de azi, care ar- 
zând s'a păstrat ca ruină, multă vreme, sub denu- 
mirea de Curtea Arsă; Bibescu Vadă locuia în pala- 

tul rămas de pe urma strămoșului său Constantin 
Brâncoveanu, din piaţa Bibescu-Vodă, la poalele 
dealului Mitropoliei, din care nu a mai rămas 
nimic. Cuza, ca si Regele Carol, locuia în actualul 
Palat Regal, foastele case ale lui Dinicu Golescu. 

In Moldova, la Suceava n'am fost; dar la Iaşi 
palatul sc ridică pe capul de deal pe care se ridică 
astăzi Palatul Administrativ; ridicat de Stefan cel 
Mare, cl nu mai păstrează nimic din clădirile ce-l 
formau, afară de biserica ce-i servia de paraclis: 
SE. Niculae. Din celelalte palate, Hârlăul, ridicat. 
tot de Ştefan cel Mare, nu mai păstrează decât 
urmele pivniţelor, ale unei clădiri de baie, şi ale 
unei splendide biserici-paraclis, ce se păstrează în 
toată splendoarea vechimii sale. 

Dar toate aceste ruine sânt lucruri foarte intere- 
sante pentru un arheolog, d-voastră nu var putea 
da ideea cum se prezentă o locuință domnească, 
de aceea, sânt nevoit să-mi rezum conferința nu- 
mai la palatele lui Constantin Brăncoveanul, cari 
în felul cum se păstrează, vă va da o bună idee de 
cum se prezenlau palatele domnești în vechime. 
Trebuie însă să vă spun, că palatele toate acestea 
vechi, de care vam vorbit, oglindesc spiritul tim- 
pului veacuritor al XIV-lea—XVIl-lea, care după 
cum ştiţi sunt, constituiesc o epocă feodală—mili- 
tară; pe când palatele lui Brâncoveânu, sunt clă- 
diri făcute pentru un corifort modern, palate care 
se resimt de vieata modernă. Vom vedea, la sfârșit, 
când vom vorbi despre palatul din brâncoveni, 
pe care Brâncoveanu îl moştenise dela Matei Ba- 
sarab, strămoșul său, cum se prezintă o curte feo- 
dală,-dar la început vom vorbi numai despre curţile 
lui Brâncoveanu, şi după ce vom vedea cum se pre- 
zentau ele, vă voi face să vedeţi şi cum era o curte 
feodală din epocile anterioare. 

Epoca lui Constantin Brâncoveanu, îu o epocă 
de înflorire în toate manifestările vieţii sociale. 
Pregătită de mâna de fier a energicului Șerban 
Cantacuzino, predecesorul său, sub vocea tunătoare 
a căruia se încovoiau toate partidele de boeri, ce 
sfâşiau tara, prin certele lor, dela moartea lui 
Matei Basarabii-ea asigură prin 'tactul abilitatea. şi 

Fig. 6 — Console din Palatul Mogoșoaia. 
(Stema cantacuzinească). 

diplomaţia mlădiosului Domn Constantin Brânco- 
veanu, desvoltarea unei așa vieţi sociale, cum rare- 
ori se mai văzuse în Tara Românească. Această 
vieatä nouă, pregătitoare a statului şi societăţii 
moderne, nu se mai poate desfăşura în camerile 
învechite şi incomode ale vechilor case domnești 
din Târgovişte sau București, cu toate reparaţiile 
şi transformările ce se fac. Voevodul şi curtenii se 
simt înăbuşiţi sub bolțile cămăruţelor mici, de abia 
luminate de ferestrele prin care trece puţină lu- 
mină peste înaltele ziduri, cu turnuri de pază, ce 
înconjoară vechile curţi domnești. Este şi la noi 
vremea, când se aruncă haina feodală a timpurilor 
de până acum, pentru a se îmbrăcă haina timpu- 
rilor moderne. Se simte nevoie de camere! mari, 
spaţioase, în care ochiul să se delecteze la frumu- 
seţea ştucurilor albe ce îmbracă pereţii saloanelor, 
se simte nevoie de pridvoare largi, de pe înălţi- 
mile cărora să, se admire perspectivele asupra curți- 
lor mari, îmbrăcate în frumuseţea grădinilor, sau 
asupra luciului apelor heleșteelor, ce se întind la 
picioarele lor. Se simte nevoie de aier şi de lumină. 
Totul aşa dar, arată o vieatä nouă; chiar cuvântul 
de Casă domnească, cum se numiau până atunci lo- 
cuințele voievozilor, se schimbă acum în acel de 
Palat, cum îşi numea însuş Brâncoveanu splendida 
locuinţă ce şi-o ridicase la Mogoşoaia. Pentru a- 
cesle nevoi ale curţii, de a petrece si de a se re- 
crea, pentru nevoia de a se lăsă la o parte din gre- 
oaia etichetă a curţii sau ridicat curţile, ce formează 
obiectul întreţinerii de azi. Cea mäi vechie curte 
brâncovenească e cea din Brâncoveni, jud. Roma- 
pap, locul de origină al strămoșilor lui Constantin 
Vodă Brâncoveanu. Acil îşi ridicase iMatei Vodă 
Brâncoveanu curtea sa, în 1634. Brâncoveanu, o 
înnoi si o repară pentru a o da celui de al treilea 
al său fiu: Răducanu. In 1691, Octombrie 27; 
Brâncoveanu, zidi casele domnești din Potlogi, 
Dâmboviţa, cu ridicarea acestor case se face cel 
mai însmenat pas în desvoltarea arhitecturii noas- 
tre. Ele fură ridicate pentru fiul său cel mai 
mare, Constantin Vodă. In 1702, Septembrie 20, 
Brâncoveanu termină palatul dela Mogoşoaia, pen- 

tru fiul său de al doilea Ștefan. Celui mai mic fiu 
Matei îi ridică o nouă curte la Doiceşti, Dâmbo- 
viţa, în 1706. Dar pe lângă aceste curţi mari, ridi- 
cate după moda timpului, pentru petrecerile voie- 
vodului şi curţii, şi pentru conace de drumuri, în 
care să se poată odihni Voievodul în lungile sale 
drumuri prin ţară, mai erau si altele mai mici pen- 
tru exploatarea proprietăţilor sale şi chiar pentru 
petreceri. Asa Obileşti-Ilfov, cu o frumoasă. casă pe 
insula unei bălți; Scăneii-Prahova, pentru viile de 
acolc ; cum si cele de pe valea Schieilor, lângă Mi- 
zil; Mătăsărul (Dâmboviţa) ; Tătăranii (Prahova) ; 
conacul din dealul Piteştilor; din Caracal, etc. 

Dar mai este încă: o nevoie, ce îndeamnă pe Brân- 
coveanu la ridicarea de curţi, în afară de acelea ale 
Capitalei; este nevoia de a-şi găsi peste hotare 
aziluri, în cazuri când turburările din ţară, sau 
evenimentele externe, l-ar sili să apuce poteca pri- 
begiei, în ţări străine; de aceea el isi ridică peste 
munţi curțile din Braşov, şi Mahalaua Schieilor, 
iar în Făgăraş curtea din Sâmbăta de Jos. Si la: 
San-Stefano, lângă Constantinopole, Brâncoveamnul 
si avea o vilă destul de luxoasă, pentru a fi cum- 
părată, după moartea lui, pentru ambasada fran- 
teză. 

Cercetându-le în ordine cronologică, dinspre cea 
mai nouă către cea mai vechie, trebuie să vorbim 
mai întâi de Curtea din Doicești, pe care Brânco- 
veanul şi-o; întocmi în apropierea scaunului dom- 
nesc din Târgovişte spre a-i servi ca locaş de pe- 
trecere în această veche Capitală a sa, după cum 
ridicase şi Curtea din Mogoşoaia lângă scaunul 
domnesc din Bucureşti. Ridicată pe moşia cu 
acelaş nume, ce fusese cumpărată dela un boier, 
Bălăceanu, prin 1702, ea aveă să serve lui Brân- 
coveanu ca locaş de petrecere* toamna la culesul 
viiler, la poalele cărora era aşezată. Nu se mai păs- 
trează din ea decât zidurile înconjurătoare (fig. 1,2) 
cu ruinele pivniţelor şi biserica-paraclis, în care 
se văd zugrăviți toți membrii familiei brâncove- 
neşti, dela strămoşii Brâncoveanului până la micul 
său fiu Mateiaş, pe numele căruia fusese ridicată. 

Mogoșoaiă ridicată în preajma celei de a doua a 
sale Capitale, în satul cu acelaş nume, la vreo 15 

Fig. 8. — Vedere generală a Curţii din Potlogi cu zidurile înconjutăţoare, cu intrarea, 
' 8 cu Palatul si Paraclisul, 

Fig. 10.—Palatul din Potlogi. Fig. 11.— Palatul din Potlogi. 
Consolă cu cifra Brânco- Consolă cu buzdugan trecut 
veanului. .  printr'o coroană. 

kilometri la nord-est de Bucureşti, îu terminat în 
1702, Septembrie 20, pentru al doilea fiu 'al său, 
Ștefan Brâncoveanu. Priveliştea heleşteului pe care 
ea fu așezată, de o frumuseţe de nedescris, a de- 
terminat pe Brâncoveanu să ridice această curte de 
petrecere, pe țărmurile bălții Mogoşoaia, ce dă în 
Colentina Na 3,4). Căci întrun timp când petrecirile 
şi viligiaturile prin munti, sau străinătaie, erau ne- 
cunoscute la noi, petrecerile societăţii noastre de 
sus, se desfășurau pe marginile acestor pitorești 
locuri, de care Bucureştiul este înconjurat, unde 
ea își ridicase case de plăcere, maisons de plai- 
sance, cum le numiau călătorii timpului,—din acest 
frumos obicei de petrecere al timpurilor vechi nu 
au mai rămas astăzi, decât acela al claselor de 
jos, cu începere din ziua paştilor şi până țoamna, 
târziu, la culesul vilor. 

Aceeaş nevoie de petrecere, care făcea ca societa- 
tea timpului lui Bibescu Vodă, să petreacă la Bă- 
neasa, Herăstrău, Floreasca, Colentina ; sau la Pan- 
telimonul si Paşcanii, unde Grig. si Alex. Ghica 
îşi aveau palatele lor, aceeaş nevoie, îl determină 
şi pe Brâncoveanu să cumpere moşia Mogoşoaia- 
Chitila si să ridice pe ea palatul ce ne uimeşte azi, 
şi care împreună cu cel dela Potlogi, pe care îl 
vom ved6ă, constituie unul din cele mai interesante 
monumente ale trecutului nostru. Cumpărând mo- 
sia cu nişte case vechi. Ir 1860, cl locui mai întâi 
în acele case pe care el le repară, şi lângă care ridică si 
o biserică-paraclis—în 1688 (fig. 5); în aceste case el 

elrecii de multe ori în drumul său dela Târgovişte 
a Bucureşti, cu deosebire la Sf. Gheorghe, hra 
mul Bisericii Mogoşoaia; de abia după ce se în- 
cheie pacea dela Carlovitz, între Turci şi Nemţi, 
și Brâncâveanu se simţi liber de grija răsboiului, 
de abia după 1700, când primise dela Turci insig- 
a domniei pe vieaţă, iar dela Nemţi titlul de 
rincipe al sacrului imperiu roman, și când iu- 
Tluenta sa politică se întindea si în Moldova, prin. 
inerile său Constantin Duca, el dărâmă acele ve- 

i case si ridică palatul actual, pe pisania de mar- 
mură a căruia, el punea să se scrie: Acest palat 
dinfemelie, este zidit și înfrumusețat de prea lumi- 

— Palatul din Potlogi, Ștucaturi d'asupra ușii de recepţie a Palatului. 


www.dacoromanica.ro 





17 


natul, înălțatul Domn Constantin Basarab-Voevod, 
dăruit şi dat la al domnelui fiu, lui Ștefan 'Brânco- 
veanul, moștenire ohabnică,; săvârșind acest fru- 
mos locaș la anul dela Hristos 1702, Luna Sep- 
tembrie 20. 

Dar ridicarea palatului acesta, nu putea să nu 
excite ura şi gelozia vrăjmaşilor lui Brâncoveanu, 
cari, intrigară la Poartă ca el să fie chemat pentru 
mazilie în 1703—Brâncoveanu însă ieşi triumfător. 
din această intrigă, şi în loc de a fi detronat, fü 
bine primit de Sultan la Adrianopole. 

La întoarcere, pentru a eterniză aceste zile de 
grijă şi de frică, el puse de pictă pe bolțile si 
pereţii uncia din camerile palatului său dela Mogo- 
șoaia, scene din timpul primirii sale la Adriano- 
pole de către Sultan. Până în 1714, anul mazilirii 
si decapitării sale la Constantinopole,  Brânco- 
veanu locui de multe ori, cu toată boierimea si 
curtea, în acest palat. După omorîrea sa, mobilele 
fură sechestrate iar palatul fu arendat unui han- 
giu, pentru a-l specula ca han. In această calitate 
minunata clădire găzdui câteva ore pe trimisul 
ducelui de Holstein si pe Lamothraye, un arheolog 
şi călător, atras in serviciul lui Carol al XII-lea, 
Regele Suediei, de răsunătoarele fapte de arme ale 
acestui Rege, care, după înfrângerea 'dela Pultava, 
se gătea să treacă prin țara noastră în statele sale. 

Lamothraye, în memoriile sale, nu ştie cum să 
admire mai mult poziţia şi:măreţia edificiului ce 
avea să-l găzduiască, pe care îl găsi zidit euro- 
penește, adică nu după moda orientală, cum fu- 
sese el obişnuit a vedea zidite casele princiare. 
In- timpul răsboiului din 1769—1774 dintre Rusi 
şi Turci, palatul fu, distrus în întregime de Turci, 
nerămânând în picioare decât părţile albe, ce se 
văd în ilustraţia fotografică. Și răsmiriţa lui Tudor 
Vladimirescu din 11821, pornită contra boierilor, 
aduse stricăciuni palatului, căruia i Se arse biblio- 
teca. Vodă Bibescu ca si fiul său Niculae încercă 
fără succes să-l restaureze. Dela ei rămaseră res- 
taurarea vizibilă în părţile roşii din ilustraţia fo- 
tografică. 

Palatul se ridică pe marginea heleşteului, în mij- 

Fig. 13. — Palatul din Potlogi. Vedere dinspre heleşteu, cu ruina colonadei dispărute la mijloc. 

locul unei curți, închise de ziduri, şi prin care se 
putea intra printr'o poartă boltită, flancată de ca- 
merile corpului de gardă. Palatul avea două rân- 
duri sau caturi, suprapuse: un etaj şi un parter, 
formând un dreptunghiu de vreo 32 metri lungime 
pe 24 lățime. Parterul îşi grupă camerile în jurul 
pivniţelor, cari sunt boltite cu cupole, şi în cari 
se păstrează vinurile necesare ospeţelor. Familia 
domnească locuieşte în etajul de sus, la care co- 
municarea se face din curte prin mijlocirea unei 
mari scări, spre faţada dinspre lac, care are o 
minunată galerie cu colonadă (fig. 7, 14). Dispoziţia 
etajului e foarte regulată: Un antreu ce duce la un 
foişor în față A. și la colonada dinspre lac D., 
boltit în mod diferit. In stânga sa se află 3 camere 
ale domnului: M. N. O.; în dreapta două camere 
ale doamnei L. K. Eşirea spre scară X se face prin 
anticamerele C, T. U. E. Latrina e în P. lângă ca- 
mera O. 


PALATUL BRÂNGOBNESC: DE-A. MocosOiA 





"` Rig. 14.2— Planul etajului, 

Pereţii erau zugrăviți şi decoraţi cu şlucuri din 
care n mu se mai păstrează nimic. In loc de ta- 
vane, în camere erau bolți ale căror capete, erau 
susținute de console de piatră, sculptate De cu 

armele ţării, fie cu cifra lui Brâncoveanu. (Fig. 6). 
Deşi acest palat în exterior a suferit transfor- 
mările lui Bibescu, totuș părţile transformate se 
pot reconstitui după palatul din Potlogi. 

Potlogii este o curte şi de plăcere şi de exploa- 
tare a moşiei, şi de găzduire a Voievodului în cursul 
călătoriilor ce el le făceă în Ţară. (Fig. 8). 

Aşezată la răspântia drumului Bucureşti-Târgo- 
viste, cu acela al drumului spre Craiova; în ju- 
detul Dâmboviţa, pe moşia cu acelaș nume, ea fù ri- 
dicată în 1698, pe seama celui mai mare din fiii lui 
Brâncoveanul, care-i purta numele şi avea să-i 
poarte şi coroana, Constantin Vodă. Ca si la Mo- 
goşoaia, însă, Brâncoveanul locui, mai întâi, aci, în 
nişte case modeste, pe care le avea încă de când 
era boier, şi lângă care ridicase o biserică-paraclis 
încă din 1688, pe când era numa: mare spătar. 
In acele case, care azi nu mati există, primi Brânco- 
veanul vizita unui patriarh de Constantinopole şi 
făcă pregătirea campaniei dela Zărnești, în tovă- 
răşia hanului tătăresc şi a unui serascher turcesc. 
După isbânda creştinilor asupra Turcilor, însă, 
E victoria dela Zenta, a Principelui Eugeniu de 

avcia, Brâncoveanu, acum mai liniștit, pe lângă 
alte clădiri, începu şi zidirea palatului acesta nou, 
dela Potlogi, care aveă să fie, în intențiunile sale, 
leagănul dinastiei brâncovenești. Lucru începi în 
primăvara anului 1698 şi se termină în Octombrie 
acelaş an, când fură inaugurate cu prilejul Sf. 
Dimitrie, hramul bisericii die acolo. Pisania de mar- 
mură pusă cu acel prilej glăsueşte: Jo Constantin 
Basarab Voevod: Aceste case din temeliea lor sunt 
înălțate de luminatul Domn lo Constantin Basarab 
„Voevod, fiului său Constantin Brâncoveanul, înce- 
pându-le si sfârșindu-le la anul 1698, şi la al ze- 
celea an al domniei sale, ispravriic fiind Mihai 
Corbeanul al doilea postelnic. (Fig. 9). 

După grozava moarte a lui Brâncoveanu din 
1714, Turcii au supus palatul unei prade cumplite; 
distrugându-l şi în timpul răsboiului din 1769— 
1774; arendașii moşiei continuară si ei opera de 
distrugere, în 1907 dărâmând peste 200 metri din 

zidurile îuconjurătoare; iar acum doi ani, chiar 
ziduri-interioare= Far în zidurile unde a stat acela 
care sa sacrificat pentru legea şi neamul nostru, 
porcii şi-au găsit cel mai potrivit locaş de odihnă! 
Dispoziţia acestei curţi este exactă aceeaş a celei 
din Mogoşoaia, numai că fiind mai vechie, este 
mai disimetrică în orânduirea camerâlor, faţă de 
axul clădirii. Se intră printre aceeaș poartă mare 
flancată de cele două camere ale corpului de gardă. 
Ca şi la Mogoşoaia, camerele slujitorilor, remizele, 
se alăturau de zidurile înconjurătoare. lar cuinia, 
terminându-se printrun imens cos, pentru a ab- 
sorbi fumul ce se degajează din cuptorul ce arde 
lemne lungi, cum vin dela pădure, se ridică foarte 
-departe de palat, tocmai lângă intrarea Curții. 
Palatul se răsfaţă în mijlocul grădinilor ce se 
întind până în râpa unui heleșteu, ca si la Mogo- 
şoaia. Aveă două etaje (fig. 18, 17). In parter, ce-şi 
dispune camerele în jurul pivniţelor, ca şi la Mo- 
goşoaia, locuia curtea, sus în etaj, familia domnea- 
scă. Intrarea în locuința domnească se face printr'o 
scara exterioară, ce duce la foişorul din faţă A. 
azi dărâmat; de aci, printrun antreu împărţit în 
„mai multe compartimente, diferit boltite, se putea 
trece spre galeria cu colonadă dinspre lac E. ca 
şi la Mogoşoaia. In dreapta şi stânga acestei co- 
-e gnop ao nyuəd "T "T aut enop neta əopeuor 
partamente: al doamnei în dreapta antreului, în 
-camerile P. O. N; al domnului, în stânga antreu- 
lui, în camerele G. H. I. M. Camera din centrul pa- 
latului Z. era chelarul unde se ţinea toată gospo- 
dăria casei. Doamna locuia în P, singura cameră 
ai cărei pereţi erau ornamentaţi cu stucuri, pe când 
«celelalte camere ale acestui apartament erau foarte 
ri Domnul locuia în camera diagonal opusă 
M. Camera de reuniune a palatului era G. Toate ca- 
merële erau boltite „iar capetele bolților se spriji- 
neau pe consolele de piatră, sculptale diferit, in- 
-dicând insignele puterii domnești, cifra lui Brân- 
-coveanul (fig. 10, 11), etc: Pereţii D. deosebire de 
Mogoşoaia, unde predomină mai mult picturile, 
erau acoperite cu ștuc, formândrăiferite motive flo- 
rale, orientale, foarte fine. Numai în camera Dom- 

nului M. se află un mic portret în care se aflau 
zugrăviți Constantin Brâncoveanu, Doamna Maria 
şi cu băeţândrul Constantin, fiul lor, pentru care se- 
ridicase acest palat. (Fig. 12). 


PALATUL: Bä ACL 6 POTLOGI» 
Ref VE ON 





Intre etaj şi parter, deasupra cupolelor pivniței- 
se alla ascunzătoarea palatului, din care prinir'un 
gang se puteă esl printr'o ușă secretă afară din- 

alat. 
ui Pe din afară, pereţii erau albi, numai pe lângă 
ferestre, uşi, şi la: colțurile clădirii, erau ştucuri 
uşor colorate în albastru. 

Din toate bogăţiile dela Potlogi nu au rămas, din 
pricina barbariei de care am vorbit, decât zidurile 
goale, pietrele colonadelor, tot aşa de frumoase ca 
Si la Mogoşoaia, fiind furate de oricine avea ne- 
voie de material de construcţie, cum şi o parte din 
stucaturiie camerelor. 

Acestea sunt palatele ridicate de Brâncoveanu 
pentru destătarea sa şi a curţii sale. După cum 
vedem, ele erau palate ce se resimt de vieața mo- 
dernă ` astăzi chiar dacă ar fi reparate, ar oferi tot 
confortul unor case moderne. Dar afară de aceste 
palaie, Brâncoveanu repară şi curtea din Brânco- 
veni, pe care o moştenise dela strămoșul său, Ma- 
tei Basarab, şi pe care el o repară prin 1708, pen- 
tru a o lăsa fiului său de al treilea Răducanul. 
Aceasta este o curte feodală-militară, resimţindu-se 
de spiritul feodal-militar încă în putere în vremea 
lui Matei Basarab. Ea fusese ridicată de Matei 
Basarab în 1634, imediat după urcarea sa pe scau- 
nul Tării Românești, pentru a-i servi ca bază de 
sprijin militar, în luptele sale pentru domnie cu 
partida grecească, ce susținea pe Leon Vodă şi 
Alexandru Vodă llias. Fusese ridicată în Oltenia, 
jud. Romanați, unde Matei Basarab avea toate sim- 
patiile Oltenilor, cu sprijinul cărora fusese ridicat pe 
scaunul Ţării Româneşti—pe strămoșeasca sa mo- 
şie, Brâncoveni, la câțiva kilometri departe de gara 
Piatra. Din felul cum ea se prezintă, vom înţelege 
şi modul cum se prezintau curțile domnești cele 
vechi, —despre care am vorbit la început numai 
în treacăt, şi care toate erau curți feodale-militare. 

Inălţând curtea din Brâncoveni (fig. 15, 16), Matei 
Basarab, condus de ideile timpului său o ridică 
în forma unii castel, organizând, pentru apărare, 
un bot de deal, lung de vreo 180 metri, prin care 
se sfârşeşte spre răsărit podişul satului Brânco- 
veni, în înălțime de vreo 30 metri deasupra câm- 
piei înconjurătoare. Silit de neregularitățile tere- 
nului, cât şi din motivul de a înmuiți unghiurile 
eşinde, pentru o mai uşoară flancare a laturilor, 
Matei Basarab dete zidurilor înconjurătoare ale 
acestui castel, o formă foarte întortochiată, care 

contrastează cu formele regulate si liniile drepte, 
ce domnesc în epoca lui Brâncoveanul. Spre vârful 
botului de deal organiză un bastion. Un al doilea 
sistem de apărare, la 30 metri înaintea zidurilor, 
îl constituiă un rând de palisade formate din butuci 
înfipți în pământ, şi având capete ascuţite, în do- 
sul lor, circula un chemin de ronde, al treilea sis- 
tem de apărare îl constituia o mlaștină formată 
de apa Oltului, ce fusese adus printr'un canal prin 
preajma dealului, și care e numit în limbagiul local 
hârlăul, ce se revărsă iarăşi în Olt. 

Palatul domnului nu se afla în mijlocul curţii, 
ci pe o latură; din el, ca şi din toate celelalte ziduri, 
nau rămas decât urme, totul fiind distrus de lä- 
comia ţăranilor, cari cu acelaş zel sălbatec dis- 
trug si staţiunile romane din jud. E 

In această curte de multe ori locui Matei Basatab 
şi Brâncoveanul, care o repară la anul 1708; şi 
chiar armatele de invazii, cari cătau a se sprijini 
pe acest important punct şi strategic şi comod 
prin locuinţele ce le oferea curtea și monastirea 
apropiată. Aşa principele de Baden, la începutul 
domniei lui Brâncoveanul, locui cu detașamentele 
sale câteva zile aci; după moartea lui Brâncoveanu, 
Brâncovenii fură ocupați de Dettine von Pivoda, 
ceeace aduse, mai apoi, ocupaţia întregei Oltenii de 
Nemţi, după pacea dela Passarovitz, 1718; în tim- 
pul răsboiului ruso-turc din 1769—1744, serasclie- 
rul Muhsun Oglu campă cu 2 corpuri de armată, 
tari de 50.000 de oameni, aci la Brâncoveni, pen- 
tru a opri pe Rusi să înainteze spre Craiova. Şi 
în timpul răsboiului din 1787, se dete lupte aci, 
care nimiciseră foarte mult frumusețea castelului, 
care, în urma reparațiilor lui Brâncoveanu, semăna 
mult cu palatele din Potlogi şi Mogoșoaia. 

Acestea sunt, Domnilor, curțile domnești brânco- 
venești; aţi văzut diferența între ele, si între acelea 
ce fură ridicate în epoca feodală-militară. Toate a- 
ceste curți ce le-aţi văzut sânt documente, mărtu- 
risiri palpabile, ale trecutului nostru. Trecutul nos- 
tru, dar, nu e un cuvânt banal, o vorbă, de care 
se face caz la banchete sau conferințe pentru a 
se smulge aplauzele auditorului; trecutul există, se 


www.dacoromanica.ro 


26 


poate urmări bine în monumentele, bisericele, pie- 
trele, crucile, ce le găsim pretutindeni, si pe care- 
trebuie să le cinstim, fiindcă vom cinsti astfel, 
neamul nostru, pe înaintașşii neamului nostru. 

D-v., cari 'sânteţi preojii—cuvântul nu trebuie 
să vă 'supere—ai idealurilor noastre naționale, d-v. 
cari aveţi sarcina de apărare a onoarei şi demni- 
tății noastre naţionale, aveţi datoria să respectaţi 
şi să faceţi să se respecte si de alţii trecutul nos- 
tru, aflat în monumentele noastre. Ca educatori ai 
soldaţilor, faceţi în excursiunile d-v. tactice, vizi- 
tele monumentelor, Aa în mijlocul ruinelor lor, ins- 
pirați-le patriotismul, acel sentiment care nu con- 
stă în vorbe, şi nu se poate insuflă din vorbe. 
Prin zidurile acestea sparte flutură trecutul nostru 
istoric, trăiesc umbrele strămoşilor noştri; nimic 
nu-l poate evocă mai bine, ca aceste ruine. Numai 
respectând aceste monumente avem dreptul să ne 
întitulăm o ţară civilizată, şi putem dobândi avân- 
tarile suileteşti, pentru îndeplinirea idealurilor- 
noastre naţionale. 

In Mânăstirea "Dealului, unde e capul lui Mihai 
Viteazul, la Putna, unde e corpul lui Ștefan cel 
Mare, la Turda unde zace corpul lui Mihai Viteazul, 
în aceste monumente de care Vam vorbit, zace 
trecutul nostru,—onoraţi-le, şi atunci avântul pa- 
triotic, dragostea de Tară, vor fi mai mult decât 
simple cuvinte. 

